**HÁZI KOMPOSZTÁLÁS A KEVESEBB HULLADÉKÉRT, SZEBB KERTEKÉRT**

**A házi komposztálÁs előnyei**

**HULLADÉKBÓL TÁPANYAG?**

**KOMPOSZTÁLÁSSAL LEHETSÉGES!**

A hulladéklerakók üzemeltetése, a hulladék elszállítása is sok energiafelhasználással jár, ami CO2 kibocsájtással jár, mely fokozza az üvegházhatást, rombolja bolygónk klímáját. **Miért dobnánk ki olyan anyagokat, amik értékesek számunkra?**

A háztartásokban és kertekben rengeteg zöldhulladék képződik, melyek komposztálhatók, azaz lényegében - a különböző szerves anyagok (pl. levágott fű, falevél, gallyak, növény nyesedékek, faforgács, faapríték, stb.) - termőfölddé alakíthatók. A komposztálás során a növények számára felvehető és hasznosítható tápanyagokat tartalmazó, magas humusz tartalmú komposzt keletkezik, mely javítja a talaj szerkezetét és minőségét.

**MIÉRT JÓ A TALAJNAK A KOMPOSZT?**

* A komposztban lévő humuszanyagokban a tápanyagok olyan formában vannak jelen, hogy azt a növények könnyen fel tudják venni.
* A komposztnak köszönhetően javul a talaj szerkezete, ami segíti a talaj levegőzését.
* A komposzt sötét színe segíti a talaj felmelegedését.
* A komposzt vízmegkötő képességének köszönhetően javul a talaj vízháztartása.

**A HÁZI KOMPOSZTÁLÁSHOZ SZÜKSÉGES ESZKÖZÖK**

* Komposztáló edényzet
* Metszőolló, ágvágó – a komposztálóba kerülő zöld- és élelmiszer hulladékok aprítására.
* Rosta – az elkészült komposzt átrostálására.

**MI KERÜLHET A KOMPOSZTÁLÓBA:**

|  |  |
| --- | --- |
| **A HÁZTARTÁSBÓL** | **A KERTBŐL** |
| * Nyers zöldségek, levelek a konyhai feldolgozásból | * Lomb korlátlan mennyiségben, kivéve diófa, amit csak korlátozottan és előrothasztás után lehet komposztálni |
| * Gyümölcsök, magok, gyümölcshéj | * Levágott fű, lehetőleg kiszárítva vagy előrothasztva egy külön rekeszben |
| * Olajos magvak | * Apróbb gallyak, alaposan felaprítva egy-egy vékony rétegben |
| * Nyers gabona és liszt | * Faforgács (gallyak, ágak aprítása után) |
| * Kávé, tea (akár a szűrőpapírral együtt is) | * Kizárólag fahamu (szén vagy gyújtóspapír hamuja ne kerüljön közé) |
| * Fűszer- és gyógynövények |  |
| * Tojáshéj |  |
| * Papíráruk, natúr (tojástartó, karton, hullámpapír), de csak korlátozott mennyiségben |  |
| * Növényevő állatok ürüléke |  |

**MIT NE HELYEZZÜNK A KOMPOSZTÁLÓBA!**

|  |  |
| --- | --- |
| **A HÁZTARTÁSBÓL** | **A KERTBŐL** |
| * + Nem tisztán növényi ételmaradékok | * Fenyőfa tűlevelek és ágak, tuja jellegű növények levelei, ágai |
| * + Hús, csont, állati eredetű ételmaradékok | * Építési törmelék |
| * + Záptojás | * Követ |
| * + Cigarettacsikk | * Tégla- és cserépdarabok |
| * + Pelenka |  |
| * + Gyógyszerek, vegyszerek, egyéb veszélyes hulladékok |  |
| * + Fémek, üvegek, műanyagok – ezek a szelektív hulladékgyűjtő edénybe valók |  |
| * + Festett és/vagy fehérített papírok (magazinok, irodai papír, stb.) - ezek a szelektív hulladékgyűjtő edénybe valók |  |
| * + Állati tetemek |  |
| * + Húsevő állatok ürüléke |  |
| * + Textíliák |  |

**FONTOS!**

Az edényeket ne tegyük ki folyamatos napsugárzásnak, mert a lebomlási folyamat lelassul. Az edényzetet esővédett helyen célszerű elhelyezni, mert a túl sok nedvesség rothadást idéz elő és a komposzt esetén a lebomlás a cél.

Általánosan elmondható aranyszabály, hogy a „zöld” hulladékok és a konyhai anyagok mellé mindig keverjünk „barna” hulladékot is, azaz avart, faaprítékot, fűrészport, fakérget. Az egyes típusokat rétegezzük egymásra és enyhén locsoljuk be őket, így a komposztálóba elhelyezett anyagokat könnyebben átjárja a levegő és gyorsabban képződik a komposzt.

A komposztot időnként át kell forgatni, a hulladékot aprítva helyezzük a komposztálóba, az elkészült komposztott felhasználás előtt célszerű átrostálni.

**KOMPOSZTÁLÓ EDÉNY IGÉNYLÉSE:**

* Személyesen, vagy meghatalmazott útján az ügyfélszolgálaton
* Postai úton, az igénylésnek a DAREH BÁZIS Nonprofit Zrt. címére történő megküldésével (5600 Békéscsaba Kinizsi u. 4-6.).
* Elektronikusan a kozponti[ugyfelszolgalat@dareh.hu](mailto:ugyfelszolgalat@dareh.hu) e-mail címen
* Telefonon történő igénylést NEM fogadunk el!

**A komposztáló edény átvételének feltétele: használati megállapodás megkötése a DAREH BÁZIS Nonprofit Zrt-vel.**

**GONDOLJUNK A JÖVŐNKRE, ÓVJUK KÖRNYZETÜNKET!**

**DAREH BÁZIS Hulladékgazdálkodási Nonprofit Zrt.**